Līgums Nr. _____________
par medicīnas ierīču un aprīkojuma rezerves daļu, piederumu un remontu materiālu iegādi

Rīgā,








2019. gada ___.______________.
SIA “Rīgas Austrumu klīniskā universitātes slimnīca”, reģistrācijas Nr.40003951628, juridiskā adrese Hipokrāta iela 2, Rīga, LV–1038, kuru saskaņā ar statūtiem pārstāv valde: valdes priekšsēdētājs Imants Paeglītis, valdes loceklis Kaspars Plūme un valdes loceklis Vilnis Lietuvietis (turpmāk – Pircējs) un 

SIA „Hyperion Lighting”, reģistrācijas Nr. 40103517495, juridiskā adrese Upesciema iela 44, Rīga, LV-1024, kuru saskaņā ar komercpilnvaru pārstāv prokūrists Kaspars Bukovskis (turpmāk – Piegādātājs), 

abi kopā un katrs atsevišķi turpmāk saukti – Puses, 

pamatojoties uz Pircēja rīkotā atklātā konkursa “Medicīnas ierīču un aprīkojuma rezerves daļu, piederumu un remontu materiālu iegāde“ id. Nr. RAKUS 2019/13K (turpmāk – Konkurss) rezultātiem, noslēdz šo līgumu (turpmāk – Līgums):
1. Līguma priekšmets
1.1. Līguma priekšmets ir medicīnas ierīču un aprīkojuma rezerves daļu, piederumu un remontu materiālu (turpmāk – Preces) piegāde SIA „Rīgas Austrumu klīniskā universitātes slimnīca” struktūrvienībām, saskaņā ar Piegādātāja Konkursam iesniegtajā piedāvājumā norādītajām vai zemākām cenām.

1.2.  Preču nosaukumi, prognozējamais Preču daudzums, tehniskās specifikācijas un maksimālās cenas ir noteiktas Līguma Pielikumā Nr.1 „Tehniskā specifikācija – Finanšu piedāvājums” (turpmāk – Pielikums Nr. 1). 

1.3. Piegādātājs apņemas piegādāt Pircējam, bet Pircējs apņemas pieņemt un apmaksāt Piegādātāja pienācīgi piegādātās Preces, kuras noteiktas Līguma Pielikumā Nr.1.

1.4. Ja Līguma darbības laikā Piegādātājs rīko akcijas, kuru laikā Konkursā piedāvātās Preces tiek pārdotas par zemākām cenām nekā Konkursa piedāvājumā, Piegādātājs par to informē Pircēju un piegādā Pircējam šīs Preces par akcijas cenām.

1.5. Piegādātājs Preces piegādā atsevišķās partijās, par kuru apjomu Pircējs un Piegādātājs vienojas, izdarot kārtējo pasūtījumu. Pircējam nav pienākums iepirkt precīzi Līguma Pielikumā Nr.1 norādīto katras Preču vienības apjomu, bet tādu daudzumu, kāds nepieciešams Pircēja darbības nodrošināšanai. Piegādātājam nav pretenziju, ka Pircējs iepērk tādu Preču daudzumu, kurš nepieciešams Pircēja darbības nodrošināšanai.
1.6. Preču nosaukumus, daudzumu un vērtību katru reizi fiksē preču pavadzīmē – rēķinā.

2. Līguma summa, preces cena un norēķinu kārtība

2.1. Līguma summa ir līdz EUR 7509,22 (septiņi tūkstoši pieci simti deviņi euro un 22 centi) bez pievienotās vērtības nodokļa (turpmāk – PVN). PVN nav iepirkuma priekšmeta daļa un Puses savstarpējos norēķinos to piemēro un maksā atbilstoši normatīvajos aktos noteiktajai likmei. Ja saskaņā ar Latvijas Republikas normatīvajiem aktiem tiek grozīta Preču PVN likme, Preču cenas un Līguma summa bez PVN nevar tikt grozītas. PVN izmaiņu gadījumā, Puses savstarpējos norēķinos jauno PVN likmi piemēro ar datumu, no kura tā stājas spēkā.
2.2. Preču cenas tiek noteiktas euro, atbilstoši Piegādātāja Konkursam iesniegtā piedāvājuma cenām un ir norādītas Līguma Pielikumā Nr.1.
2.3. Preču cenā ir iekļauti visi nodokļi un nodevas, piegādes izdevumi, transporta un muitas izdevumi, kas rodas Piegādātājam sakarā ar Preču ievešanu Latvijas Republikā un tās piegādi Pircējam, saskaņā ar šo Līgumu. Pircējam nav pienākuma veikt nekādus citus papildus maksājumus.
2.4. Par savlaicīgi piegādātajām kvalitatīvām Precēm Pircējs apmaksu veic 30 (trīsdesmit) dienu laikā pēc kārtējās Preču partijas piegādes saņemšanas un Preču pieņemšanas nodošanas akta (pavadzīmes – rēķina) parakstīšanas, bankas pārskaitījumu veidā.
2.5. Līgumā noteiktie maksājumi uzskatāmi par veiktiem ar brīdi, kad attiecīgā maksājuma izdarītājs ir veicis pārskaitījumu uz Līgumā un maksājumā norādīto norēķinu kontu.
3. Līguma darbības termiņš

3.1. Līgums stājas spēkā ar tās abpusējas parakstīšanas brīdi un ir spēkā 2 (divus) gadus no Līguma noslēgšanas brīža. 
3.2. Ja Līguma darbības laikā nav izlietota visa Līguma summa, Puses var rakstiski vienoties par Līguma termiņa pagarinājumu līdz visas Līguma summas izlietojumam.
3.3. Ja jauna Iepirkuma rezultāti attiecībā uz šī Līguma priekšmetu nav izsludināti Līguma darbības laikā, Puses var vienoties par Līguma darbības pagarinājumu līdz nākamā Iepirkuma rezultātu izsludināšanai.

4. Pasūtījuma veikšana

4.1. Katrā pasūtījumā Pircējs norāda nepieciešamo Preču sortimentu, daudzumu, nepieciešamo piegādes datumu un piegādes adresi. Pasūtījumu apjomus un veikšanas intervālus Pircējs izvēlas pēc saviem ieskatiem.

4.2. Pasūtījumu veic Pircēja atbildīgā persona, informējot Piegādātāja pilnvaroto personu Kasparu Bukovski pa tālr.28388988 vai e-pastu kaspars@hyperion.lv .
4.3. Pircēja atbildīgā persona pasūtījuma veikšanai un piegādāto Preču pieņemšanai ir Santa Tenisone, tālr. 6704 2710, e-pasts: santa.tenisone@aslimnica.lv. 

5. Preces kvalitāte

5.1. Piegādātājs apņemas piegādāt Preci pienācīgā kvalitātē un atbilstošā iepakojumā. 

5.2. Piegādātājs atbild par Preces kvalitāti līdz tās derīguma termiņa beigām un sedz Pircējam visus ar Preces neatbilstību kvalitātei saistītos zaudējumus. Precei jābūt iepakotai tā, lai transportēšanas un glabāšanas laikā saglabātos nemainīga Preces kvalitāte.
5.3. Bojātu un pasūtījumam neatbilstošu Preci Piegādātājs apmaina pret atbilstošu Preci 2 (divu) darba dienu laikā pēc paziņojuma saņemšanas no Pircēja
5.4. Izdevumus, kas saistīti ar Preču apmaiņu, sedz Piegādātājs.

5.5. Līdz Preču nodošanas brīdim, ko apliecina Preču pavadzīme – rēķins, visu risku par Preču bojāeju vai zudumu nes Piegādātājs.

5.6. Piegādātājs ir atbildīgs par Preču trūkumiem, kas atklājušies pēc Preču pieņemšanas, un, kas radušies bez Pircēja vainas.

5.7. Preces garantijas laiks nedrīkst būt mazāks par 12 (divpadsmit) mēnešiem.
5.8. Preču (Konkursa Tehniskās specifikācijas 1. - 12. daļa (ieskaitot)) derīguma termiņam no piegādes brīža jābūt ne mazākam kā puse no ražotāja norādītā termiņa.
5.9. Precēm jābūt marķētām ar instrukcijām latviešu valodā atbilstoši spēkā esošiem normatīvajiem aktiem.
6. Piegādes kārtība un saņemšanas kārtība
6.1. Piegādes noteikumi – DDP (INCOTERM 2010).

6.2. Prece tiek piegādāta atsevišķās partijās, atbilstoši Pircēja veiktiem pasūtījumiem, kas pamatojas uz Pircēja rīcībā esošajiem Preces atlikumiem. Katra pasūtījuma Preču pavadzīmē – rēķinā Piegādātājs norāda pasūtīto Preču sortimentu, daudzumu, piegādes datumu un piegādes adresi. Pasūtījumu apjomus un veikšanas intervālus Pircējs izvēlas pēc saviem ieskatiem. 
6.3. Preču piegādes vieta: Stacionārs “Gaiļezers”, Hipokrāta iela 2,Rīgā.
6.4. Izpildei pieņemtais pasūtījums tiek izpildīts 5 (piecu) darba dienu laikā no pasūtījuma pieņemšanas dienas. Pasūtījuma piegādes laiks tiek saskaņots ar Pircēja atbildīgo personu.

6.5. Preces piegādi, izkraušanu un novietošanu Pircēja telpās nodrošina Piegādātājs, izmantojot savu transportu vai izsniedzot Preci Pircēja pārstāvim tirdzniecības vietā, ja Pircēja pārstāvim ir nepieciešamība saņemt Preces tirdzniecības vietā.

6.6. Par Preces nodošanu tiek sastādīti abpusēji parakstīti Preču pavadzīmes – rēķini, kas apliecina to, ka pasūtījums ir izpildīts. Preču pavadzīmēs – rēķinos tiek fiksēts piegādātās Preces sortiments, daudzums un cena atbilstoši šī Līguma Pielikumam Nr.1. Saņemot pasūtījumu, Pircēja pilnvarotā persona pārbauda piegādāto Preču atbilstību pasūtījumam un Preču pavadzīmei – rēķinam, kā arī izdara atzīmi uz rēķina par Preču pieņemšanu. 
6.7. Ja Piegādātājs nespēj piegādāt kādu no Līguma Pielikumā Nr.1 norādītajām Precēm, Piegādātājs šajā Līgumā noteiktajā termiņā rakstiski informē Pircēju.

6.8. Ja ražotājs veic noteiktas izmaiņas un Piegādātājs nespēj vairs piegādāt Līguma pielikumā Nr.1 noteikto Preci, bet Piegādātājs var nodrošināt Konkursa specifikācijai atbilstošas ekvivalentas Preces piegādi par Konkursam piedāvāto vai zemāku cenu, Pircējs ir tiesīgs veikt Piegādātāja piedāvātās ekvivalentās Preces pārbaudi un atbilstības gadījumā noslēgt rakstveida vienošanos par ekvivalentās Preces piegādi, izdarot grozījumus Līgumā.
7. Pretenziju kārtība

7.1. Pretenzijas par Preču kvalitāti, iepakojumu vai citu neatbilstību Pircējs fiksē defekta aktā, ko paraksta Pircēja pilnvarotā persona un Piegādātāja pārstāvis. Defekta aktu pievieno Preču pavadzīmei – rēķinam. Uz Preču pavadzīmes – rēķina tiek izdarīta atzīme par defekta akta sastādīšanu.

7.2. Trūkumi, kas atklājušies pēc Preču pieņemšanas, arī ir noformējami defekta akta veidā, ko paraksta Pircēja pārstāvis.

7.3. Ziņas par pretenzijām, kas ir atklājušās pēc Preču pieņemšanas, Pircējs nosūta Piegādātājam. Ja Pircēja pretenzijas ir pamatotas, Piegādātājs uz sava rēķina 2 (divu) darba dienu laikā apmaina Preces.
8. Pušu saistības

8.1. Piegādātājs apņemas

8.1.1. Veikt savlaicīgu Preču piegādi saskaņā ar šī Līguma noteikumiem un informēt Pircēju, ja nav iespējama savlaicīga pasūtīto Preču piegāde.

8.1.2. Rakstiski informēt Pircēju, ja Piegādātājs no viņa neatkarīgu iemeslu dēļ vairs nespēj piegādāt Preces, šādā gadījumā Puses var izdarīt grozījumus Līgumā un Piegādātājs piegādā tādas pašas vai augstākas kvalitātes, tehnoloģiski un funkcionāli analogu Preci par cenu, kas nav augstāka par šī Līguma Pielikumā Nr.1 norādītās Preces cenu.

8.1.3. Piegādāt Preces ne dārgāk par Konkursam piedāvātajām cenām visā Līguma darbības laikā.

8.1.4. Piegādāt Preces pienācīgā kvalitātē, apmainot bojātās un neatbilstošās Preces uz sava rēķina Līgumā noteiktā termiņā. 

8.1.5. Uzņemties atbildību par Pircējam vai trešajām personām nodarīto kaitējumu, kas tiem radušies sakarā ar Preču kvalitātes trūkumu.

8.2. Pircējs apņemas

8.2.1. Pieņemt Piegādātāja pienācīgi piegādātās Preces.

8.2.2. Savlaicīgi veikt samaksu par piegādātajām Precēm saskaņā ar attiecīgajām Preču pavadzīmēm – rēķiniem.
9. Atbildība un sankcijas

9.1. Abas Puses ir savstarpēji atbildīgas par tiešajiem zaudējumiem, kurus tās nodara viena otrai ar šā Līguma neizpildi vai nepienācīgu izpildi.

9.2. Ja Piegādātājs nespēj piegādāt Līguma noteikumiem atbilstošas Preces vai atsakās piegādāt Preces par Pielikumā Nr.1 noteiktajām vai zemākām cenām, Pircējam ir tiesības saņemt no Piegādātāja līgumsodu EUR 100,00 (viens simts euro un 00 centi) par katru nepiegādāto Preču pozīciju. 

9.3. Par katru Preču piegādes nokavēšanas gadījumu Pircējs ir tiesīgs saņemt no Piegādātāja līgumsodu 0,1 % (nulle komats viens procents) apmērā par katru nokavēto dienu no nokavētās piegādes (pasūtījuma) kopsummas, bet ne vairāk kā 10% (desmit procenti) apmērā no tās. 

9.4. Par katru Preču apmaksas nokavējumu Piegādātājs ir tiesīgs saņemt no Pircēja līgumsodu 0,1 % (nulle komats viens procents) apmērā par katru nokavēto samaksas dienu no neapmaksātās summas, bet ne vairāk kā 10% (desmit procenti) apmērā no tās. 

9.5. Pircējam ir tiesības vienpusēji izbeigt Līgumu par daļu vai daļām, neatlīdzinot Piegādātājam zaudējumus, ja Piegādātājs pārkāpj Līguma noteikumus – kavē Preču piegādi 10 (desmit) darba dienas, atsakās piegādāt Preces par Līguma Pielikumā Nr. 1 norādītajām cenām, divas reizes piegādā neatbilstošas un nekvalitatīvas Preces vai pārkāpj citus Līguma nosacījumus. Šajā gadījumā Piegādātājs maksā Pircējam līgumsodu 10% (desmit procenti) apmērā no visas Līguma 2.1. punktā noteiktās Līguma summas.

9.6. Ja Līgums tiek lauzts Piegādātāja vainas dēļ, tas sedz visus zaudējumus, kas no tā rodas Pircējam.

9.7. Līgumsoda samaksa neatbrīvo Puses no pārējo Līguma saistību izpildes, ja vien no Līguma noteikumiem neizriet citādi.

9.8. Nevienai no Pusēm nav tiesību nodot savas tiesības, kas izriet no šī Līguma, trešajai pusei bez otras Puses rakstiskas piekrišanas.

10. Nepārvarama vara

10.1.  Puses tiek atbrīvotas no atbildības par daļēju vai pilnīgu Līguma saistību neizpildīšanu, ja tam par iemeslu ir tādi nepārvaramas varas apstākļi kā plūdi, ugunsgrēks, zemestrīce, karadarbība, u.c. no Pusēm neatkarīgi apstākļi, ja šie apstākļi ir iestājušies pēc Līguma noslēgšanas un to iestāšanos neviena no Pusēm neparedzēja un nevarēja paredzēt.

10.2. Ja šie apstākļi turpinās vairāk kā 1 (vienu) mēnesi, katrai no Pusēm ir tiesības izbeigt Līgumu un neuzņemties par to nekādu atbildību, ar noteikumu, ka otra Puse tiek informēta par Līguma izbeigšanu 20 (divdesmit) dienas iepriekš. Par pietiekamu apstiprinājumu nepārvaramas varas apstākļiem ir dokuments, kuru ir izdevusi kompetenta valsts iestāde.

10.3. Par nepārvaramas varas apstākļiem nav uzskatāma vispārēja cenu celšanās, t.sk. degvielas, elektroenerģijas, gāzes u.c. cenu paaugstināšanās, vispārēja inflācija valstī, valūtas kursu svārstības un citi biznesa riski.
11. Citi nosacījumi

11.1. Visi Līguma grozījumi, vienošanās par tā izbeigšanu un citas vienošanās, kas saistītas ar Līgumu vai tā izpildīšanu, tiek sastādīti tikai rakstveidā un pēc abpusējas parakstīšanas tiek pievienoti Līgumam un kļūst par tā neatņemamu sastāvdaļu.

11.2. Jautājumos, kuri nav atrunāti šajā Līgumā, Puses vadās no Latvijas Republikas normatīvajiem aktiem.

11.3. Puses savstarpēji apņemas neizpaust konfidenciāla rakstura informāciju, kas tām kļuvusi zināma šī Līguma noteikumu izpildes gaitā.

11.4. Pušu domstarpības, kas saistītas ar Līguma izpildi, tiek risinātas vienošanās ceļā. Vienošanās tiek noformēta rakstiski. Gadījumā, ja Puses nevar vienoties, tad strīdu nodod izskatīšanai Latvijas Republikas tiesā Latvijas Republikas normatīvajos aktos paredzētajā kārtībā.

11.5. Ja Līguma darbības laikā notiek Pušu reorganizācija, likvidācija utt., tā tiesības un pienākumus realizē tiesību un saistību pārņēmējs.

11.6. Juridiskās adreses vai bankas rekvizītu maiņas gadījumā Pušu pienākums ir septiņu dienu laikā paziņot par to otrai Pusei.

11.7. Pircēja atbildīgā persona šī Līguma izpildes un kontroles veikšanai, kā arī komunikācijai ar Piegādātāju ir Voldemārs Ozols, tālr. 6730 3157, e-pasts: voldemars.ozols@aslimnica.lv.
11.8. Piegādātāja atbildīgā persona šī Līguma izpildes un kontroles veikšanai, kā arī komunikācijai ar Pircēju ir Kaspars Bukovkis, tālr.28388988, e-pasts kaspars@hyperion.lv .
11.9. Līgums sastādīts divos eksemplāros uz 5 (piecām) lapām, no kuriem viens glabājas pie Piegādātāja, otrs pie Pircēja. Abiem eksemplāriem ir vienāds juridiskais spēks.

11.10. Katram Līguma eksemplāram pievienots viens pielikums:

Pielikums Nr.1 – Tehniskā specifikācija – Finanšu piedāvājums.
Pušu rekvizīti un paraksti

	Pircējs:
	Piegādātājs:

	SIA “Rīgas Austrumu klīniskā universitātes slimnīca”

Reģ. Nr. 40003951628

Adrese: Hipokrāta iela 2, Rīga, LV-1038

Banka: AS Swedbank

Bankas kods: HABALV22

Konta Nr. LV24HABA0001407045805

____________________________

I. Paeglītis
____________________________

K. Plūme

___________________________
V.Lietuvietis

	SIA „Hyperion Lighting”

Upesciema iela 44
Rīga, LV-1024
Banka: AS „Swedbank”

Bankas kods: HABALV22

Konta Nr. LV57HABA0551032854443
____________________________
K. Bukovskis

